بایرام تعطیلینی تورکیه‌ده دگرلندیرن ایران‌لی توریستلر، تعطیل دؤنوشو گوربولاق سرحد قاپیسیندا سورپریز ایله قارشیلاشدی.
آغری‌نین دوغوبایزید ائلچه‌سینده اولان گوربولاق سرحد قاپیسیندان تورکیه‌یه گلرک تعطیللرینی تورکیه‌ده گئچیر‌ن ایران‌لیلار، دؤنوش سفرینه باشلادی. ایکی هفته اول یوردا گیررکن عینی سرحد قاپی‌سین‌دا آغری والی‌سی سلیمان ائلبان طرفین‌دن چیچکلرله قارشیلانان ایران‌لی توریستلر، تعطیل دؤنوشو ایسه سرحد قاپی‌سین‌دا آزیغا ایله یولا سالیندی. ایران‌لی توریستلره سرحد قاپی‌سین‌دا قورولان غرفه‌ده آغری والیلیگی طرفیندن حاضرلانان و ایچری‌سین‌ده کیک، میوه سویو و سو کیمی یئیه‌جک و ایچه‌جک اولان باغلامالار وئریلدی. بایرام تعطیلینی یولداشی و اوشاغی ایله تورکیه‌ده گئچیره‌ن ایران‌لی مجید صداقت، آزیغا اوچون آغری والیلیگینه تشکر ائتدی.
صداقت، "تورک میلتینه و یئتکی‌لیلرینه چوخ تشکر ائدیریک. ایکی هفته قاباق بیزی چیچکلرله قارشیلادیلار. ایندی ده سرحد قاپی‌سین‌دان گئچرکن باغلامالار پایلایاراق یول یورغونلوغوموزو اوزریمیزدن آتماغیمیزا کؤمک‌چی اولدولار. چوخ گؤزل بیر خیدمت. دؤنوش یولچولوغوموزدا دا بیزلری یالنیز بوراخمایان سایین والی ائلبانا آیریجا تشکر ائدیریک" دئدی.
